
การรับลงทะเบียนเพื่อรับเบี้ยยังชีพผู้สูงอายุของเทศบาลตำบลหนองคล้า  
ประจำปีงบประมาณ พ.ศ. ๒๕๖๒ 

ตั้งแต่บัดนี้จนถึงเดือนพฤศจิกายนนี้ (เทศบาลตำบลหนองคล้าขอเชิญชวนให้ผู้ที่มีอายุ ๕๙ ปี และจะมีอายุครบ ๖๐ ปีบริบูรณ์ นับจนถึงวันที่ ๓๐ กันยายน ๒๕๖๑ หรือผู้ที่มีอายุครบ ๖๐ ปีบริบูรณ์ ที่มีคุณสมบัติ ดังนี้
1. มีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ได้ย้ายทะเบียนบ้านมาใหม่ก่อนสิ้นเดือนพฤศจิกายน ๒๕๖๐ 
2. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ ในปีงบประมาณ พ.ศ. ๒๕๖๒ (๑ ตุลาคม ๒๕๖๑ เป็นต้นไป) 
ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่บัดนี้ถึงวันที่ ๓๐ พฤศจิกายน ๒๕๖๐ ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ สำนักงานเทศบาลตำบลหนองคล้า (กองสวัสดิการสังคม)  ระหว่างเวลา ๐๘.๓๐ – ๑๖.๓๐ น. เพื่อจะได้รับเงินเบี้ยยังชีพในปีงบประมาณ พ.ศ. ๒๕๖๒ (๑ ตุลาคม ๒๕๖๑ เป็นต้นไป) โดยเตรียมเอกสารหลักฐาน ดังนี้

1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา

2. ทะเบียนบ้าน(ที่เป็นปัจจุบัน) พร้อมสำเนา

3. สมุดบัญชีเงินฝากธนาคารในนามผู้มีสิทธิ/ผู้ได้รับมอบอำนาจจากผู้มีสิทธิ พร้อมสำเนา   (สำหรับเตรียมการรองรับการจ่ายเงินเบี้ยยังชีพ)
หมายเหตุ
สอบถามรายละเอียดได้ที่สำนักงานเทศบาลตำบลหนองคล้า (กองสวัสดิการสังคม) โทร (๐๓๙) ๔๓๗๒๙๐ ต่อ ๑๑๑
